ঢাকা বিমানবন্দরে বিধ্বংসী আগুন, স্থগিত উড়ান পরিষেবা

ওয়েবডেস্ক- বাংলাদেশের (Bangladesh) শাহজালাল আন্তর্জাতিক বিমানবন্দরের (Shahjalal International Airport ) কার্গো টার্মিনালে বিধবংসী আগুন (Devastating Fire) । কালো ধোঁয়ায় ঢেকেছে আকাশ, ধোঁয়ার কুণ্ডলী পাকিয়ে পাকিয়ে উপরে উঠছে। এখনও পর্যন্ত প্রায় ৩৬ টি দমকল আগুন নেভাতে যুদ্ধকালীন তৎপরতায় কাজ করছে। উড়ান চলাচল সাময়িক ভাবে স্থগিত রাখা হয়েছে।

বিমানবন্দরের এক্সিকিউটিভ ডিরেক্টরের মুখপাত্র মো. মাসদুল হাসান জানিয়েছেন, বিমানবন্দরের ৮ নম্বর গেটের কার্গো ভিলেজে আগুন লেগেছে। শনিবার বাংলাদেশের স্থানীয় সময় বিকেল সাড়ে তিনটের সময় আগুন লাগে। ঘটনার পরেই ঘটনাস্থলে আসে ১২ টি দমকল বাহিনী। এখন মোট ৩৬টি বাহিনী কাজ করছে।

এর সঙ্গে পরিস্থিতি মোকাবিলায় রয়েছে বিমানবন্দরের বিমানবন্দরের নিজস্ব ফায়ার সেকশন এবং বাংলাদেশ বিমানবাহিনীর ফায়ার ইউনিট। আগুন নিয়ন্ত্রণে আনতে যুদ্ধকালীন পরিস্থিতিতে আগুন নেভানোর কাজ চলছে। কী কারণে এই আগুন লাগার ঘটনা ঘটেছে তা এখনও জানা যায়নি।

বিমান বন্দর কর্তৃপক্ষ জানিয়েছে, বিমানবন্দরের কার্যক্রম যাতে ব্যাহত না হয়, সেজন্য বিমান কর্তৃপক্ষ বিকল্প ব্যবস্থা নিচ্ছে চালিয়েছে। আগুন মূলত কার্গো ভিলেজ এলাকায়, যাত্রী টার্মিনালে এর প্রভাব পড়েনি। তবে বিমান চলাচল সাময়িকভাবে স্থগিত করা হয়েছে।

আরও পড়ুন- ভারতের কোলে বসে ষড়যন্ত্র করছে আফগানিস্তান, দাবি পাকিস্তানের

বাংলাদেশ ফ্রেইট ফরোয়ার্ডার্স অ্যাসোসিয়েশনের ডিরেক্টর নাসির উদ্দিন বলেন, “আমরা এখন কী সামগ্রী কত ক্ষতি হয়েছে তা খতিয়ে দেখছি। এখন পর্যন্ত আমরা জানতে পেরেছি যে আন্তর্জাতিক কুরিয়ার সার্ভিসের পণ্য যেখানে মজুদ করা হয়েছিল সেটি মারাত্মকভাবে ক্ষতিগ্রস্ত হয়েছে। সেই এলাকায় একটি রাসায়নিক গুদামও সেখানে আগুন লেগেছে। একাধিক বিমানের গতিপথ ঘোরানো হয়েছে।

ঢাকা থেকে কুয়ালালামপুরগামী বাটিক এয়ারের OD-163 ফ্লাইট এবং ঢাকা থেকে মুম্বাইগামী ইন্ডিগোর 6E-1116 ফ্লাইট ট্যাক্সিওয়েতে অপেক্ষা করছে। ব্যাংকক থেকে ঢাকাগামী ইউএস-বাংলা এয়ারলাইন্সের একটি ফ্লাইট চট্টগ্রামে অবতরণ করেছে। দিল্লি থেকে ঢাকাগামী ইন্ডিগোর একটি উড়ান কলকাতায় অবতরণ করেছে। শারজাহ থেকে ঢাকাগামী এয়ার এরাবিয়ার একটি উড়ানও চট্টগ্রামে অবতরণ করেছে।

এদিকে, হংকং থেকে ঢাকাগামী ক্যাথে প্যাসিফিক এয়ারলাইন্সের একটি উড়ান অবতরণ করতে না পেরে আকাশে চক্কর কাটছে। অপরদিকে সৈয়দপুর থেকে ঢাকাগামী বিমান বাংলাদেশ এয়ারলাইন্সের বিমানটি গতিপথ ঘুরিয়ে চট্টগ্রামে অবতরণ করেছে। একইভাবে চট্টগ্রাম থেকে ঢাকাগামী ইউএস-বাংলা এয়ারলাইন্সের একটি উড়ান টেকঅফের পর চট্টগ্রামে ফিরে আসে।

দেখুন আরও খবর-